Sicciara

Sicciara (ca veni chiamata Balistrati dî siciliani di fora di Sicciara; talianu: Balestrate) è nu cumuni situatu nta la costa nord siciliana, a 44 chilòmitri di Palermu. È na vivaci stazziuni balniari comu videmma nu centru agrìculu, mpurtanti pi la pruduzzioni di urtaggi, alivi, acrumi e frutta e pâ sò serricurtura. 
Anticamenti lu nomu ufficiali di la citati era Sicciara, dû sicilianu Siccia, pi l'abbunnanza di sicci nta lu sò mari. Ntô 1307 lu reghi Fidiricu III d'Arauna (Fidiricu II di Sicilia) cidìu a lu cumuni di Partinicu lu tirritoriu di Balistrati, arrisirvannu a la munarchìa li diritti dimaniali di la zona liturania pi na prufunnitati para a nu tiru di balestra; di ccà vinni l'attuali nomu. 
Ntô 1762 Rosalia Leto cidìu li terri nculti a li culoni cu l'òbbligu di cultivàrili, accussì lu burgu accuminzò a furmàrisi: addivintò cumuni autònumu doppu di lu 1829. Nta l'anni succissivi si sviluppò sempri chiossai, grazzî puru a lu mpiantu di stabbilimenti enulòggichi di li famigghî Ingham, Woodhouse e Florio.

L'abbitanti sunnu chiamati "sicciaroti" n sicilianu e "balestratesi" n italianu.

 Tradizzioni 

 Riti pasquali e Casazze ducumintati..

 Bibliografia 



 Noti 

 Lijami di fora 
Sicciara ntû situ di Sicilia.inDettaglio
Sicciara n Sicilyweb
Balestratesi.it E' lu jurnali allitrònicu di Sicciara.

Catigurìa:Cumuni dâ pruvincia di Palermu
Catigurìa:Sicilia